CELEX: 62011CA0409
Language: sk
Date: 2013-07-11 00:00:00
Title: Vec C-409/11: Rozsudok Súdneho dvora (prvá komora) z  11. júla 2013 (návrh na začatie prejudiciálneho konania, ktorý podal Fővárosi Törvényszék/Fővárosi Törvényszék — Maďarsko) — Gábor Csonka, Tibor Isztli, Dávid Juhász, János Kiss, Csaba Szontág/Magyar Állam (Prevádzka motorových vozidiel — Poistenie zodpovednosti za škodu — Smernica 72/166/EHS — Článok 3 ods. 1 — Smernica 84/5/EHS — Článok 1 ods. 4 prvý pododsek — Platobná neschopnosť poisťovateľa — Nevyplatenie náhrady škody orgánom pre náhradu škody)

31.8.2013   
            
            
               SK
            
            
               Úradný vestník Európskej únie
            
            
               C 252/7
            
         Rozsudok Súdneho dvora (prvá komora) z 11. júla 2013 (návrh na začatie prejudiciálneho konania, ktorý podal Fővárosi Törvényszék/Fővárosi Törvényszék — Maďarsko) — Gábor Csonka, Tibor Isztli, Dávid Juhász, János Kiss, Csaba Szontág/Magyar Állam
   (Vec C-409/11) (1)
   
   (Prevádzka motorových vozidiel - Poistenie zodpovednosti za škodu - Smernica 72/166/EHS - Článok 3 ods. 1 - Smernica 84/5/EHS - Článok 1 ods. 4 prvý pododsek - Platobná neschopnosť poisťovateľa - Nevyplatenie náhrady škody orgánom pre náhradu škody)
   2013/C 252/09
   Jazyk konania: maďarčina
   
      Vnútroštátny súd, ktorý podal návrh na začatie prejudiciálneho konania
   
   Fővárosi Törvényszék
   
      Účastníci konania pred vnútroštátnym súdom
   
   
      Žalobcovia: Gábor Csonka, Tibor Isztli, Dávid Juhász, János Kiss, Csaba Szontág
   
      Žalovaný: Magyar Állam
   
      Predmet veci
   
   Návrh na začatie prejudiciálneho konania — Fővárosi Bíróság — Výklad smernice Rady 72/166/EHS z 24. apríla 1972 o aproximácii právnych predpisov členských štátov týkajúcich sa poistenia zodpovednosti za škodu spôsobenú motorovými vozidlami a kontroly plnenia povinnosti poistenia tejto zodpovednosti (Ú. v. ES L 103, s. 1, Mim. vyd. 06/001, s. 10) — Povinnosť členských štátov prijať opatrenia nevyhnutné na to, aby všetky povinné zmluvné poistenia zodpovednosti za škodu pokrývali celé územie Spoločenstva — Odňatie oprávnenia prevádzkovať poisťovňu motorových vozidiel zakladajúce povinnosť jednotlivcov, ktorí uzavreli zmluvy s touto poisťovňou, osobne zodpovedať ich celým majetkom za škody spôsobené inej osobe — Zodpovednosť štátu v prípade nesprávneho prebratia smernice
   
      Výrok rozsudku
   
   Článok 3 ods. 1 smernice Rady 72/166/EHS z 24. apríla 1972 o aproximácii právnych predpisov členských štátov týkajúcich sa poistenia zodpovednosti za škodu spôsobenú motorovými vozidlami a kontroly plnenia povinnosti poistenia tejto zodpovednosti, zmenenej a doplnenej smernicou Európskeho parlamentu a Rady 2005/14/ES z 11. mája 2005, vykladaný s prihliadnutím na článok 1 ods. 4 druhej smernice Rady 84/5/EHS z 30. decembra 1983 o aproximácii právnych predpisov členských štátov týkajúcich sa poistenia zodpovednosti za škodu spôsobenú prevádzkou motorových vozidiel, zmenenej a doplnenej smernicou 2005/14, sa má vykladať v tom zmysle, že medzi povinnosti, ktoré toto ustanovenie ukladá členským štátom, nezahŕňa povinnosť vytvoriť orgán, ktorý zaručí odškodnenie obetí cestných nehôd za predpokladu, keď osoby zodpovedné za škodu síce uzavreli poistenie pokrývajúce ich zodpovednosť za škodu spôsobenú prevádzkou motorových vozidiel, ale poisťovateľ sa stal platobne neschopným.
   
      (1)  Ú. v. EÚ C 347, 26.11.2011.